El Reglament (CE) 1198/2006 del Consell, de 27 de juliol, relatiu al Fons Europeu de la Pesca, defineix les modalitats i les condicions de les intervencions comunitàries en el sector de la pesca, i la Decisió de la Comissió de data 13 de desembre de 2007, modificada per la Decisió d'execució de la Comissió de 12 de desembre de 2012, aprova el Programa operatiu d'intervenció comunitària del Fons Europeu de la Pesca d'Espanya per al període de programació 2007-2013.
El Reglament (CE) núm. 498/2007 de la Comissió, de 26 de març, determina les disposicions aplicables del Reglament (CE) núm. 1198/2006 del Consell, relatiu al Fons Europeu de la Pesca.
Per l'Acord del Govern de 22 d'abril de 2008 es va aprovar el programa operatiu i el corresponent pla financer del Fons Europeu de la Pesca de Catalunya per al període de 2007-2013.
La Llei 2/2010, de 18 de febrer, de pesca i acció marítimes, a l'article 86 atribueix al departament competent en matèria de pesca i acció marítimes la gestió de tots els ajuts públics destinats al millorament de la pesca i de les estructures pesqueres de Catalunya, tant els que figuren als seus pressupostos com les subvencions territorialitzables de la Unió Europea i de l'Estat.
Aquesta convocatòria s'efectua d'acord amb la previsió que conté l'article 55.1 del Reglament (CE) 1198/2006 del Consell, que estableix que es podrà acollir a la contribució amb càrrec al FEP qualsevol despesa efectivament pagada pels beneficiaris entre la data de presentació del programa operatiu a la Comissió Europea, l'1 de gener de 2007, i el 31 de desembre de 2015.
El Decret 200/2010, de 27 de desembre, de creació, denominació i determinació de l'àmbit de competències dels departaments de l'Administració de la Generalitat de Catalunya, atribueix a l'article 3.9.3 l'exercici de la competència en matèria de polítiques de pesca al Departament d'Agricultura, Alimentació i Acció Rural.
El Decret 270/2013, 23 de desembre, de reestructuració del Departament d'Agricultura, Ramaderia, Pesca, Alimentació i Medi Natural, disposa com a funcions de la Direcció General de Pesca i Afers Marítims als articles 49.1b) i d) planificar les actuacions en matèria d'ajuts al sector pesquer en el marc de la política pesquera europea i la d'impulsar la regulació normativa en matèria d'ordenació pesquera, gestió dels recursos marins, de les zones de protecció pesquera o marisquera i altres mesures de protecció dels recursos marins.
Conseqüentment, valorada la conveniència de donar suport al sector de la pesca mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Pesca i Afers Marítims, i en ús de les atribucions que m'han estat conferides,
Aprovar les bases reguladores dels ajuts destinats a la paralització definitiva de les embarcacions de pesca de la modalitat d'arrossegament i dels ajuts per les compensacions socioeconòmiques a les persones afectades per aquestes paralitzacions definitives d'acord amb el Fons Europeu de la Pesca, que es publiquen als annexos 1 i 2, respectivament, d'aquesta Ordre.
2.1 Convocar els ajuts destinats a la paralització definitiva d'embarcacions de pesca de la modalitat d'arrossegament i els ajuts per les compensacions als mariners dels vaixells afectats per la paralització definitiva objecte de subvenció en la present convocatòria per a l'any 2015 d'acord amb les bases reguladores aprovades a l'article 1 precedent.
2.2 El termini de presentació de sol·licituds per als ajuts destinats a la paralització definitiva de les embarcacions de pesca de la modalitat d'arrossegament és de 15 dies, a comptar des de l'endemà de la publicació d'aquesta Ordre en el DOGC, i el termini de sol·licituds per les compensacions als mariners dels vaixells afectats per la paralització definitiva objecte de subvenció en la present convocatòria és de 15 dies a partir de la data de les resolucions de concessió dels ajuts de paralització definitiva de la present convocatòria.
2.3 Aquests ajuts tenen el caràcter de cofinançats amb el FEP d'acord amb el que preveuen el Reglament (CE) 1198/2006 del Consell, de 24 de juliol de 2006, i el programa operatiu d'intervenció comunitària del FEP 2007-2013, i es convoquen amb la distribució següent:
- Els ajuts de la paralització definitiva d'embarcacions de pesca de la modalitat d'arrossegament van a càrrec de la partida pressupostària A AGO5 D/470000120/6141/0042 per un import màxim de 2.193.719,10 euros.
Els percentatges de cofinançament són 50% a càrrec del Fons Europeu de Pesca (FEP), 23% a càrrec del Ministeri d'Agricultura, Alimentació i Medi Ambient (MAGRAMA) i 27% a càrrec del Departament d'Agricultura, Ramaderia, Pesca i Alimentació (DARP).
- Els ajuts de compensacions socioeconòmiques van a càrrec de la partida pressupostària AGO5 D/480000120/6141/0042 per un import màxim de 250.000,00 euros, l'aportació del Departament d'Agricultura, Ramaderia, Pesca i Alimentació (DARP) per a l'any 2015 és de 125.000,00 euros i la del Fons Europeu de Pesca (FEP), de 125.000,00 euros.
Els percentatges de participació financera dels ajuts són un 50% procedent del DARP i un 50% procedent del FEP.
2.4 L'òrgan instructor dels expedients d'ajut és el Servei de Foment d'Estructures Pesqueres, el qual podrà sol·licitar la documentació complementària o realitzar les comprovacions que consideri oportunes per acreditar el compliment dels requisits exigits.
2.5 L'òrgan competent per emetre la resolució sobre les sol·licituds és la persona titular de la Direcció General de Pesca i Afers Marítims (DGPAM).
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds presentades, formada pel subdirector o la subdirectora general de Pesca, el o la cap del Servei de Foment d'Estructures Pesqueres i el o la Responsable d'Aqüicultura i Oceanografia.
2.6 El termini màxim per emetre la resolució i notificar-la per escrit a la persona sol·licitant serà de dos mesos en el cas dels ajuts a la paralització definitiva i d'un mes en el cas dels ajuts a les compensacions socioeconòmiques a comptar des de la data en què finalitzen els respectius terminis de presentació de sol·licituds.
En cas de manca de resolució expressa la sol·licitud es considera desestimada per silenci administratiu.
2.7 Contra la resolució del director o la directora general de Pesca i Afers Marítims, que no posa fi la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos a comptar a partir de la data en què s'exhaureixi el termini per resoldre i notificar tal com estableix l'apartat anterior.
2.8 Els ajuts concedits es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la Generalitat de Catalunya.
Barcelona, 16 de juliol de 2015
Conseller d'Agricultura, Ramaderia, Pesca i Alimentació
Bases reguladores dels ajuts per la paralització definitiva d'embarcacions pesqueres de la modalitat d'arrossegament
L'objecte dels ajuts que estableix l'Ordre és indemnitzar per la paralització definitiva d'embarcacions de pesca de la modalitat d'arrossegament.
2.1 Podran ser beneficiàries dels ajuts per paralització definitiva d'embarcacions pesqueres les persones titulars d'embarcacions pesqueres de la modalitat d'arrossegament que formin part d'un pla d'ajustament de l'esforç pesquer, d'acord amb el que estableix l'article 2.1.a) del Reglament (CE) núm. 1198/2006 del Consell, de 24 de juliol.
2.2 No es concediran ajuts als operadors que participin en l'explotació, gestió o propietat d'embarcacions incloses en la llista comunitària d'embarcacions INDNR (pesca il·legal no declarada i no reglamentada).
3.1 L'embarcació objecte de paralització definitiva de la seva activitat pesquera ha de complir amb els requisits següents:
a) Estar inclosa en la llista tercera del registre de matrícula d'embarcacions i estar donada d'alta al cens de flota pesquera operativa en la modalitat d'arrossegament.
c) Haver exercit l'activitat pesquera almenys 90 dies de pesca, durant cada un dels dos períodes de dotze mesos, anteriors a la data de sol·licitud de la paralització definitiva, o bé haver exercit l'activitat pesquera, durant almenys 120 dies durant el darrer període de 12 mesos, anterior a la data de la sol·licitud de paralització definitiva.
d) Tenir 10 anys d'antiguitat o més, prenent com a data d'inici del còmput el de l'entrada en servei, comptabilitzada en la data de finalització del termini de presentació de sol·licituds que estableix l'article 2.2.
f) Trobar-se l'embarcació lliure de càrregues i gravàmens.
A efectes de concessió serà suficient que se'n garanteixi la cancel·lació, o es presenti una autorització expressa de l'entitat creditícia per la qual es permeti la paralització definitiva.
g) En el moment de la sol·licitud i de la concessió de l'ajut, l'embarcació ha de trobar-se en situació d'actiu.
Aquesta condició s'acreditarà mitjançant el certificat de navegabilitat vigent.
La paralització definitiva de l'embarcació comportarà la supressió de tota la seva activitat pesquera i la seva baixa en el cens de la flota pesquera operativa i en la llista tercera del Registre de matrícula de vaixells.
3.2 La paralització definitiva de l'embarcació podrà realitzar-se per algun dels mitjans que estableix l'article 23.1 del Reglament (CE) núm. 1198/2006, i que en tot cas comprendran:
a) El desballestament de l'embarcació.
Només per a les embarcacions de fusta i en aigües interiors.
c) Tasques no pesqueres de caràcter no lucratiu, i que en tot cas hauran de comprendre l'assignació definitiva a la conservació del patrimoni històric, a activitats de recerca, a activitats de formació pesquera d'organismes públics o al control d'activitats pesqueres.
d) La posada en terra amb finalitats ornamentals i garantint-ne la no-flotabilitat.
e) La destinació de l'embarcació a tasques no pesqueres de caràcter lucratiu.
3.3 En cap cas les embarcacions objecte de paralització definitiva no podran canviar a les llistes quarta i setena del Registre de matrícula de vaixells.
4.1 L'ajut té caràcter de subvenció directament aplicable a compensar la paralització definitiva d'embarcacions de pesca de la modalitat d'arrossegament.
4.2 L'import màxim dels ajuts per als vaixells de 10 a 20 anys serà el que s'indica en el barem següent segons la categoria del vaixell i la GT (tones de registre brut):
Categoria del vaixell: < 10 GT.
Import màxim de la prima en euros: 11.550 x GT + 2.100.
Categoria del vaixell: = 10 i < 25 GT.
Import màxim de la prima en euros: 5.250 x GT + 65.100.
Categoria del vaixell: = 25 i < 100 GT.
Import màxim de la prima en euros: 4.410 x GT + 86.100.
Categoria del vaixell: = 100 i < 300 GT.
Import màxim de la prima en euros: 2.835 x GT + 247.600.
Categoria del vaixell: = 300 i < 500 GT.
Import màxim de la prima en euros: 2.310 x GT + 401.100.
Categoria del vaixell: = 500 GT.
Import màxim de la prima en euros: 1.260 x GT + 936.100.
4.3 Els imports màxims dels ajuts, que estableix el barem, es reduiran en un 1% per cada any que sobrepassi els 20 anys d'antiguitat de l'embarcació fins a una reducció màxima del 10%.
4.4 Els imports màxims dels ajuts per paralització definitiva es reduiran en un 50% en el cas que la destinació del vaixell sigui la que estableix l'apartat 3.e) d'aquestes bases reguladores.
4.5 En el cas de pèrdua de l'embarcació, entre el moment de la resolució de concessió de la prima i la paralització definitiva real, es deduirà l'import de la prima per un import equivalent a la indemnització de l'assegurança.
4.6 La quantia de l'ajut es reduirà en la part de l'import percebut anteriorment en el cas que l'embarcació hagi estat objecte d'ajuts per inversions a bord d'embarcacions i selectivitat.
Aquesta part es calcularà pro rata temporis del període de cinc anys a comptar des de la data del darrer pagament de la inversió fins a la data de la sol·licitud de l'ajut de paralització de l'ajut.
4.7 Les embarcacions que hagin estat objecte d'un ajut per paralització definitiva no podran ser aportades com a baixes per a noves construccions i/o modernitzacions.
4.8 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució establerts a l'apartat 5 d'aquestes bases reguladores, de manera que es garanteixi l'assignació del 85% de l'import resultant d'aplicar els barem i els criteris establerts en aquest apartat 4.
4.9 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
–5 Criteris d'atribució i prioritats
5.1 En el cas que l'import total de les sol·licituds presentades superi la dotació pressupostària fixada en la convocatòria s'aplicarà el que estableix l'apartat 4.8 d'acord amb l'ordre de preferència següent:
2) Embarcacions acollides a plans de recuperació i gestió dirigits a zones o recursos considerats especialment sensibles.
3) Les embarcacions que tinguin un nombre més elevat de vendes a llotja durant el 2014.
5.2 Un cop exhaurit el pressupost disponible, la resta de sol·licituds amb menys prioritat seran denegades per manca de disponibilitat pressupostària.
–6 Limitacions i nivell de participació financera
D'acord amb el que disposa el Reglament (CE) núm. 1198/2006 del Consell, de 24 de juliol, relatiu al Fons Europeu de la Pesca, i pel que fa a les regions europees no incloses dins de l'objectiu de convergència, els límits de participació financera pública (A) i privada (B) sobre els costos subvencionables seran els del Grup 1 de l'annex II del Reglament (A = 100%; B: = 0%).
–7 Concurrència amb altres ajuts
Els ajuts regulats en aquesta Ordre són incompatibles amb altres ajuts que procedeixin d'un altre instrument comunitari.
No obstant això, seran compatibles amb altres ajuts que puguin concedir altres administracions públiques o ens públics o privats si la quantia total de participació pública no supera els límits que estableix el Reglament CE 1198/2006 del Consell, de 24 de juliol.
8.1 Les sol·licituds per acollir-se a aquests ajuts es formalitzaran en un imprès normalitzat que es pot descarregar des de la seu electrònica http://seu.gencat.cat del web http://agricultura.gencat.cat/ajutsentermini o obtenir en qualsevol dependència del DAAM.
Aquestes sol·licituds s'adreçaran a la Direcció General de Pesca i Afers Marítims, sens perjudici de fer ús de la resta de mitjans que estableixen la Llei 30/1992, de 26 de novembre, i la Llei 26/2010, del 3 d'agost, dins el termini que indica la convocatòria.
8.2 A les sol·licituds, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DARP i les dades de la qual no hagin variat i continuïn vigents.
En aquesta convocatòria, específicament, les embarcacions que van sol·licitar acollir-se a un ajut de paralització definitiva convocats mitjançant l'Ordre AAM/253/2014, de 31 de juliol,2014, no caldrà que tornin a presentar la documentació que romangui vigent i que ja van presentar.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, en cas de no haver autoritzat el DARP a obtenir aquesta informació d'acord amb el que estableix l'apartat 8.2.
b) Acreditació de la representació per qualsevol mitjà vàlid en dret que en deixi constància, si és procedent.
c) En el cas de persones jurídiques, còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible en el Registre d'entitats jurídiques, en el Registre de cooperatives, o en el Registre de confraries de pescadors, el DARP ho verificarà d'ofici.
d) En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
e) En cas que hi hagi titularitat compartida sense constituir-se en persona jurídica, poder suficient a favor de la persona sol·licitant perquè demani l'ajut i realitzi les actuacions objecte de l'ajut.
f) Certificat emès per la capitania marítima que acrediti l'activitat pesquera durant els períodes establerts a l'apartat 3.1.c) d'aquestes bases reguladores.
g) Certificat del Registre Mercantil que acrediti la titularitat de l'embarcació i en el qual consti l'absència de càrregues o gravàmens.
En el cas d'existència de càrregues o gravàmens, s'haurà de presentar documentació que en garanteixi la cancel·lació o, si escau, autorització expressa de l'entitat creditícia per la qual es permeti la paralització definitiva.
h) Full d'assentament del vaixell.
i) Relació signada per la persona sol·licitant amb els noms dels tripulants enrolats i d'alta, o en situació assimilada a l'alta en el moment de la sol·licitud, els números de DNI/NIE i els números d'afiliació a la Seguretat Social.
8.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni es troba en els supòsits de l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) Que no ha sol·licitat o obtingut cap altre ajut d'acord amb l'establert en l'apartat 7.
En el supòsit d'haver obtingut un ajut procedent d'una altra administració pública o ens públic o privat, caldrà indicar-ne la quantia sol·licitada o concedida.
d) Sobre la conformitat de les còpies que hagi aportat durant qualsevol fase del procediment amb l'original corresponent.
e) En el cas d'embarcacions que van sol·licitar acollir-se a un ajut de paralització definitiva convocat mitjançant l'Ordre AAM/253/2014, de 31 de juliol, que la documentació presentada roman vigent i inalterada.
8.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
9.1 El procediment de concessió de la subvenció es farà en règim de concurrència competitiva.
9.2 Als efectes d'esmena i/o millora de la sol·licitud d'ajut, i un cop requerida la persona sol·licitant a aquest efecte, aquesta disposarà d'un termini de deu dies per lliurar la documentació requerida.
En cas que no s'atengui el requeriment es considerarà que la persona interessada desisteix de la sol·licitud i s'arxivaran les actuacions.
9.3 El Servei de Foment d'Estructures Pesqueres verificarà la conformitat de l'activitat pesquera de l'embarcació establerta a l'apartat 3.1.c consultant la informació de l'administració pesquera registrada que correspongui (notes de venda i/o caixes blaves i/o declaracions de desembarcament).
9.4 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
9.6 Les actuacions que, tot i que compleixin tots els requisits i les condicions que preveuen les normatives nacional i comunitària per a la percepció dels ajuts del FEP, puguin contribuir de manera negativa als objectius de la política comuna de pesca o a l'estratègia del programa operatiu del FEP podran ser desestimades motivadament.
9.7 L'òrgan instructor, de manera prèvia a la resolució de concessió, verificarà que la persona beneficiària està al corrent de les seves obligacions amb l'Administració tributària i la social i amb la Generalitat de Catalunya.
9.8 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb què es finança l'ajut.
9.9 La resolució de concessió es pot modificar en cas d'alteració de les condicions que en van determinar l'atorgament o com a conseqüència d'una decisió de l'Administració.
–10 Obligacions de les persones beneficiàries
10.1 Les persones beneficiàries per rebre l'import de les subvencions han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en cas de l'autorització al DARP a què es refereix l'apartat 7.5.
10.2 Portar la comptabilitat del negoci subvencionat d'acord amb la normativa vigent.
La persona beneficiària haurà de mantenir un sistema de comptabilitat separat o un codi comptable adequat en relació amb totes les transaccions relacionades amb el projecte subvencionat.
10.3 Conservar la documentació justificativa de l'operació, objecte de subvenció, durant un termini de tres anys, a partir del tancament del programa operatiu del Fons Europeu de la Pesca.
10.4 Facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
11.1 Les persones beneficiàries han de realitzar la paralització de l'activitat pesquera de l'embarcació i justificar-les abans de la data que estableixi la resolució de concessió, la qual no podrà ser més tard del 30 de octubre de 2015 per tal que es pugui procedir a la certificació i comprovació de l'execució de les activitats previstes.
11.2 La documentació justificativa de les actuacions a presentar és la següent:
a) Certificació de la capitania marítima, que acrediti que la destinació del vaixell ha estat una de les que preveu l'article 23.1 del Reglament (CE) núm. 1198/2006 del Consell, de 27 de juliol.
b) En cas que s'hagi modificat el certificat de navegabilitat, caldrà aportar el certificat de navegabilitat vigent en la data de resolució d'atorgament d'ajut.
c) Acreditació d'haver notificat a la tripulació l'atorgament de l'ajut per paralització definitiva.
d) Fotografies capturades durant el procés d'enfonsament, desballestament o reconversió del vaixell que acreditin que ha tingut lloc la paralització definitiva.
e) Còpia de la factura emesa per l'empresa que hagi realitzat els treballs de desballestament, enfonsament o reconversió del vaixell, quan s'escaigui.
11.3 El pagament de la subvenció es realitzarà, un cop verificada la paralització definitiva de l'activitat pesquera de l'embarcació, amb la certificació prèvia pels òrgans competents de la Direcció General de Pesca i Afers Marítims segons la qual la paralització de l'activitat pesquera de l'embarcació ha estat degudament justificada.
–12 Invalidesa de la resolució de concessió i reintegrament de les quantitats percebudes indegudament
12.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
12.2 També escaurà el reintegrament de les quantitats percebudes i l'exigència d'interès de demora corresponent, des del moment del pagament de l'ajut fins a la data en què s'acordi que el reintegrament és procedent, en els casos que estableixen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.3 El reintegrament de quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que s'estableixin en la normativa aplicable en matèria de subvencions.
Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer de la Direcció General de Pesa i Afers Marítims Gestió d'ajuts pesquers de l'apartat 8.1 de l'annex de l'Ordre AAM/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural, i l'Institut Català de la Vinya i el Vi (DOGC núm. 6468, de 27.9.2013).
Bases reguladores dels ajuts per a compensacions als mariners dels vaixells afectats per la paralització definitiva objecte de subvenció en la present convocatòria
L'objecte dels ajuts que estableix l'Ordre és la compensació socioeconòmica pels canvis produïts en el sector pesquer, i concretament, la compensació no renovable a les persones afectades pel cessament en l'activitat pesquera com a conseqüència de la paralització definitiva d'una embarcació de pesca.
2.1 Poden ser beneficiàries d'aquests ajuts les persones físiques pescadores.
Als efectes d'aquestes bases, s'entendrà per persona pescadora qui exerceix la seva activitat professional principal per compte aliè a bord d'una embarcació de pesca marítima en actiu.
2.2 Les persones pescadores que sol·licitin acollir-se a la mesura de compensació no renovable per paralització definitiva hauran de complir els requisits següents:
a) Estar donat d'alta en el règim especial de la Seguretat Social dels treballadors del mar i haver-hi cotitzat durant un període mínim de dotze mesos.
b) Tenir menys de 55 anys d'edat o, si és més gran, no tenir la possibilitat de jubilar-se.
c) Estar enrolat, d'alta o en alguna de les situacions assimilades a l'alta, és a dir, que té reserva de lloc de treball a l'embarcació objecte de l'ajut estructural, fins al moment en què l'armador va sol·licitar l'ajut a la parada definitiva de l'embarcació.
¿3 Tipus, quantia dels ajuts i limitacions
3.1 L'ajut té caràcter de subvenció directament aplicable a les despeses ocasionades per les compensacions socioeconòmiques per a la gestió de la flota pesquera establertes en l'apartat 1 d'aquestes bases reguladores.
3.2 Per a la compensació socioeconòmica no renovable a persones pescadores per paralització definitiva, l'import màxim a percebre és de 10.500,00 euros per persona beneficiària, reconeguda en el moment de la resolució.
En funció dels anys d'activitat i de cotització al règim especial de la Seguretat Social dels/de les treballadors/es del mar, el càlcul de l'ajut és farà segons el següent barem:
Més de quinze anys: 100% de l'ajut.
Més de cinc anys i menys de quinze: 80% de l'ajut.
Menys de cinc anys: 60% de l'ajut.
3.3 La quantia màxima destinada a aquests ajuts i l'aplicació pressupostària a la qual s'ha d'imputar és la que es determina en l'article 2.3 de l'Ordre de convocatòria.
3.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris establerts a l'apartat 4 d'aquestes bases reguladores.
3.5 La subvenció podrà ser reduïda totalment o parcialment abans no es dicti resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En cas que l'import sol·licitat subvencionable superi el pressupost màxim que estableix la convocatòria, es procedirà al prorrateig entre les persones perceptores de l'ajut.
¿5 Concurrència amb altres ajuts
Els ajuts que regulen aquestes bases són incompatibles amb altres ajuts que procedeixin d'un altre instrument comunitari.
6.1 Les sol·licituds per acollir-se a aquests ajuts es formalitzaran en imprès normalitzat que es pot descarregar des del web http://agricultura.gencat.cat/ajutsentermini o obtenir en qualsevol dependència del DARP.
Aquestes sol·licituds s'adreçaran a la Direcció General de Pesca i Afers Marítims, i es presentaran, preferentment, als serveis territorials del DARP, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, de 3 d'agost, dins el termini que estableix la convocatòria.
6.2 A les sol·licituds, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DARP i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació, caldrà indicar en l'imprès de sol·licitud en quin procediment, any i unitat del DARP es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, en cas de no haver autoritzat el DARP a obtenir aquesta informació d'acord amb el que estableix l'apartat 6.4.
b) Acreditació de la representació per qualsevol mitjà vàlid en dret que en deixi constància, si s'escau.
c) Informe de vida laboral expedit per l'Institut Social de la Marina.
d) Certificat de l'Institut Social de la Marina que acrediti que la persona sol·licitant no ha complert l'edat legal de jubilació.
S'entén per edat legal de jubilació la que correspongui a la persona treballadora després d'aplicar els coeficients reductors de l'edat de jubilació en vigor.
e) Còpia de la llibreta d'inscripció marítima.
6.3 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
b) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni es troba en els supòsits de l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat llevat del supòsit establert a l'apartat 5 d'aquestes bases reguladores.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar la quantia, la data de concessió i l'ens concedint.
d) En el supòsit de percebre un altre ajut per la mateixa finalitat, després d'haver estat presentada la sol·licitud, que es compromet a comunicar immediatament aquest fet a l'òrgan gestor.
e) Sobre la conformitat de les còpies que hagi aportat durant qualsevol fase del procediment amb l'original corresponent.
6.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
6.5 En la compensació socioeconòmica no renovable a persones pescadores per paralització definitiva, el beneficiari adquireix el compromís de no exercir la professió de pescador en el termini d'un any a partir del moment en què va finalitzar la relació contractual com a conseqüència de la paralització definitiva de l'embarcació objecte de prima.
En cas de no complir-se el compromís s'aplicarà el previst en el paràgraf final de l'apartat 9.1 d'aquestes bases reguladores.
7.1 Als efectes d'esmena i/o millora de la sol·licitud d'ajut, i un cop requerida la persona sol·licitant a aquest efecte, es disposarà d'un termini de deu dies per lliurar la documentació millorada o esmenada.
En cas que no s'atengui el requeriment es considerarà que es desisteix de la sol·licitud i s'arxivaran les actuacions.
7.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
Quan les sol·licituds qualificades de subvencionables superin la disponibilitat pressupostària, la Comissió de valoració proposarà quina serà l'assignació de fons per ser aprovada per a cadascun dels expedients d'acord amb el que estableix l'apartat 4 d'aquestes bases reguladores.
7.3 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
7.4 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària i la procedència dels fons amb els quals es finança l'ajut.
7.5 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió de l'Administració.
8.1 Les persones beneficiàries han de justificar la situació objecte de compensació en el moment de presentar la sol·licitud d'ajut aportant la documentació acreditativa de la finalització de la relació laboral.
8.2 La documentació justificativa del pagament de la compensació serà la documentació acreditativa de la finalització de la relació laboral.
8.3 La proposta de pagament de la subvenció es realitzarà dins l'exercici pressupostari, sens perjudici de les excepcionalitats que es puguin produir un cop aprovat l'ajut.
8.4 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en cas de l'autorització al DARP a què es refereix l'apartat 6.4.
8.5 Les persones beneficiàries han de conservar la documentació justificativa de l'operació objecte de subvenció durant un termini de tres anys a partir del tancament del programa operatiu del Fons Europeu de la Pesca.
8.6 Les persones beneficiàries han de facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
¿9 Invalidesa de la resolució de concessió i reintegrament de les quantitats percebudes indegudament
9.1 El Servei de Foment d'Estructures Pesqueres, transcorreguts 12 mesos des de la data de la concessió de l'ajut, sol·licitarà d'ofici a l'Institut Social de la Marina els informes de vida laboral de les persones sol·licitants dels 12 mesos posteriors a la data de finalització de la seva relació laboral si ho ha autoritzat la persona sol·licitant en virtut de l'apartat 6.4.
En cas contrari, el Servei de Foment d'Estructures Pesqueres requerirà a la persona beneficiària que aporti aquest informe de la vida laboral.
En cas que el beneficiari hagi tornat a exercir la professió de pescador abans de transcórrer un any des del dia que va terminar la relació contractual arran de la paralització definitiva de l'embarcació, aquesta compensació haurà de ser reintegrada pro rata temporis.
El dret a la prima es genera per mesos vençuts i de manera proporcional; per tant, en el supòsit que dins d'una mensualitat comenci a treballar de nou com a pescador s'ha de reintegrar la part proporcional que correspongui, segons els dies d'inactivitat.
9.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
9.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi que el reintegrament és procedent, en els casos que estableixen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
9.4 El reintegrament de quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, del règim jurídic de les administracions públiques i el procediment administratiu comú, sens perjudici de les especialitats que s'estableixin en la normativa aplicable en matèria de subvencions.
¿12 Nivell de participació financera
D'acord amb el que disposa l'annex II del Reglament (CE) 1198/2006 del Consell, de 24 de juliol, relatiu al Fons Europeu de la Pesca, les operacions del grup 1, entre les quals es troben les actuacions regulades en aquestes bases reguladores, podran gaudir d'un nivell de participació financera pública (comunitària, estatal, autonòmica o d'un altre tipus) de fins al 100% de les despeses subvencionables per a les compensacions socioeconòmiques per a la gestió de la flota pesquera.
Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer de la Direcció General de Pesca i Afers Marítims Gestió d'Ajuts pesquers de l'apartat 8.1 de l'annex de l'Ordre AAM/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural, i l'Institut Català de la Vinya i el Vi (DOGC núm. 6468, de 27.9.2013).